ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا
يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساءا
واتقوا الله الذي تساءلون به والارحام. ان الله كان عليكم رقيبا يا ايها الذين امنوا اتقوا الله وقولوا قولا سديدا. يصلح لكم اعمالكم اغفر لكم ذنوبكم. ومن يطع الله ورسوله فقد فاز. ومن يطع الله ورسوله
قد فاز فوزا عظيما. اللهم صل على الحبيب محمد وعلى ازواجه امهات المؤمنين. وعلى ذريته وال بيته انك حميد مجيد اللهم صل على محمد وعلى ال محمد. اللهم اجعلنا من ال محمد. اللهم اجعلنا من ال محمد. كما صليت على ابراهيم
وعلى ال ابراهيم انك حميد مجيد. اللهم بارك على محمد وعلى ال محمد. واجعلنا من ال محمد. اللهم اجعلنا من ال محمد كما باركت على ابراهيم وعلى ال ابراهيم. انك حميد مجيد. كتير قوي يا اخواني بتلاقي
اعلان عن آآ مسابقة عشر تلاف دولار. جائزة فورية للي هيجاوب على السؤال داهو وهيبعت اسم على الرقم دهوه بالاجابة. هو انت انت بتنام على السرير ولا بتنام على التلاجة؟ اللي هيجاوب يا جماعة
له عشر تلاف دولار. الناس تتجنن والناس تبدأ تبعت عشر تلاف دولار او رحلة حج او رحلة عمرة. للي يجاوب على السؤال ده. هو الناس دي بتعمل ايه؟ الناس دي مش
الناس دي فاهمة ان البشر كلهم بيتعاملوا مع بعض بان الاجر على قد العمل. اشتغلت هديك الاجر واقول لها ده بالعكس ده ده الحياة مليانة سخرة ده الاجر اقل من العمل. ده انا هطلع روحك شغل. وفي الاخر هديك قتلة تموت. فبيقول لك انا بقى هتعامل معك بقاعدة تانية
انا هاديك الاجر اضعاف اضعاف اضعاف العمل. طيب هم كسبانين ايه! ما ده جنان! يعني هديك عشر تلاف دولار! عشان بعت لي لا هم عارفين ان الناس لا تملك نفسها امام كلمة تعال هديك. تعال الاجر اكتر من العمل. تعال عشان تاخد
فملايين هيبعتوا الرسايل فبعشر تلاف دولار دي اللي هيدفعوها لو هيدفعوها بجد يعني هياخدوا قصادها ملايين الدول هم فاهمين طبيعة البني ادمين. عشان كده يا جماعة تعالوا النهاردة نعيش مع اسم من اسماء الله الحسنى. بيعرفك ان ربنا ما عندوش حد اقصى
فجور. تعالوا اما نعيش مع اسم من اسماء الله الحسنى. بيتعلق باكتر قضية بتتحكم في كل اختياراتك في الحياة. قضية الاجور قضية الاجور في وقت من الاوقات في مصر كانت الشباب كلهم عايزين يبقوا ايه ؟ انا عايز ابقى آآ انا عايز ابقى مدرس. ليه ؟ اصل الدروس الخصوصية بقت بتكسب ملايين
شوية انا عايز ابقى دكتور ليه ؟ الدكاترة والجراحين بيكسبوا. شوية انا عايز ابقى علاج طبيعي او دكتور اسنان. ده بيكسبوا يا عم الوف مؤلفة. شوية انا عايز ابقى مهندس كمبيوتر شوية مهندس بترول شوية هو الناس مزاجها بيتغير لا لا لا الناس لا بتحب ده ولا بتحب ده ولا بتحب ده. القصة في الاجور. كل ما
انك تطلع اجورها عالية الناس بتتجنن عليها. بتتحكم في اختيار كليتك. الكلية اللي بتجيب اجر اعلى بعد كده ايه؟ بتتحكم في اختيار العريس اللي دي لبنتك هو مين من اللي متقدمين لبنت اجره اعلى في المهنة بتاعته بتتحكم في المحافظة اللي هتسكن فيها. يا عم انا هسيب المحافظة ديت واروح محافظة تانية
ده ليه يا مولانا؟ الاجور هناك عالية. بتتحكم في الهجرة. الشباب عايز يروح كندا واوروبا وامريكا. هتسيب وسط بلدك وارضك الاجور هناك عالية. انا هروح عقد عمل عشرين سنة الخليج ولا الامارات ولا الكويت ليه؟ الاجور هناك عالية. الاجور يا جماعة
الاجور هي اللي بتحرك الناس. هي اللي بتخليهم يختاروا كلية ايه؟ يختاروا عريس ايه؟ يختاروا مهنة ايه؟ يختاروا محافزة ايه يهاجروا ويسيبوا دولتهم ويسيبوا بلدهم الاجور. احنا مع اسم من اسماء الله الحسنى بيعرفك قواعد الاجور مع ربنا سبحانه وتعالى
تعالى ربنا بيديك الاجر بناء على ايه؟ او قواعد التعامل مع الله في قضية الاجور دنيا واخرة. مع اسم من اسماء الله الحسنى. النهاردة يا جماعة محتاجينه قوي بعد رمضان. لانه اسم بيخليك تفرح بالله. تبقى مليان فرح بالله. اسم بيخليك تحب ربنا بجد. اسم بيعرفك هو ربنا بينزر
فيك ازاي ؟ هو انت قيمتك ايه عند ربنا؟ اسم انت محتاجه نفسيا اوي. بيعالج احتياج نفسي كبير اوي في حياتك. اسم بيخليك تفهم مين اللي يستاهل تعبك وعرقك وشغلك
جهدك اسم بيعرفك ايه الفرق بين المخلوق والخالق؟ اسم بيعلمك الاخلاص. يا عم انا هشتغل عشانك انت ليه؟ اشمعنى انت اشتغل عشان انا واحد راح يدرس لابن ملك من الملوك فبيدي له حصة خصوصي فبعد عشر حصص لسة ما اتحاسبش فبيقول للولد يا ابني الحساب بتاعي
قال له عايز كام يا استاز؟ قال له الحصة بالف جنيه. قال له خد العشر تلاف جنيه اهمت. الراجل ده مجنون يا جماعة. لو كان استنى اما ابوه هو اللي يحاسبه ابوه كان
قايل له شقة تبع الدولة وعربية وآآ ابوه كان هيدي له كتير قوي قوي قوي. انما هو استعجل. الاسم ده هيعرفك. لا يا عم والله ما عايز حاجة منك قسما بالله ما عايزها منك ليه! وانا مجنون! اقبض منك انت ليه! يا عم انت غلبان يا عم! انا عايزها من اللي معه. انا عايز اقبض
من الكريم اللي معه اسم جميل اوي يا جماعة. اسم محتاجينه اوي في الفتور اللي بعد رمضان الوقتي لانه بيدي طاقة وبيدي دافع. ممكن خلي نومك يقل ممكن يخليك ما تقعدش في بيتك. اسم الله الشكور. اسم الله الشكور. الشكور. الاسم اللي بيعرفك. قال
قاعدة الاجور في التعامل مع الله سبحانه وتعالى. هو ربنا ما هو اسم اسم اللي بيحببك في ربنا سبحانه وتعالى؟ اول حاجة بيفرحك بربنا. لان يا اخوانا الشكور يعني انا امتى باقول لك شكرا؟ اما بتديني هدية؟ اما اسم بيخليك تفهم ان ربنا بيتعامل مع عباداتنا دلوقتي ان دي هدايا بنديها له. خطبة الجمعة دي
دية بتديها له. قعدتك دلوقتي هدية. انا يا رب ده انا يا رب عبد يعني ما ما ساويش حاجة يا رب. انت يا رب مقدرني اوي كده يفرحك ربنا يحببك فيه لانه بيعرفك ربنا بيحبك قد ايه. هو يا اخوانا الاجر امتى بيبقى اكتر من العمل اوي. ما فيش في الدنيا الكلام ده. انما في الدنيا
عمل مع ابني. ابني مسلا عنده خمس سنين وعايز اعلمه المرجلة. فقلت له هات كوباية ماية يا ابني ولا كوباية ماية لمامتك. الواد قام وجري وجاب كوباية ماية وجابها اللي عمل كوباية لمون لمامته وجابها. فانا عايز اطلع الواد راجل. باحبه ابني. خد ياد الخمسين جنيه دي هدية. خمسين جنيه عشان جبت كوباية ماية
لأ ده لانك ابني انا الاجر هنا مش على قد العمل. الاجر هنا على قد الحب. الاجر هنا على قد قيمتك عندي. فاللي ربنا بيعمله معك. ان ربنا بيديك على قد قيمتك عنده. على قد حب الله سبحانه وتعالى لك. واحد جه يصلح لك حنفية. قمت مكرمش له الف دولار في ايده وقمت مديهم له. فيقول لك ايه ده
قلت له ده ده ما فيش حد بيعمل كده في الدنيا. تديني عشرين الف جنيه عشان صلحت لك حنفية. لو كانت الجنة على قد عملك. كان جنة اصحاب اليمين بقى تراس البر وجنة السابقين كانت بقت الساحل الشمالي ولا مراسي وكتير علينا والله يا جماعة. انما الجنة مش على قد عملك خالص. عطاء ربنا
دنيا واخرة مش على قد عملك خالص. ما فيش حد اقصى للاجور عند ربنا. عشان كده اسم الله الشكور. يعني ايه الشكور؟ الشكور على وزن فعول. صيغة مبالغة. يعني الاجر مبالغ فيه بالنسبة لك انت. بالنسبة لقواعد البشر مبالغ فيه. ان الاجر اللي ربنا سبحانه وتعالى
ادهولك غير متوقع. غير متوقع لا يمكن حد يتوقع ان كل ده يبقى مقابل ده. واحدة شافت آآ كلب وعطشان لما ملت الحزاء بتاعها مية وساقته فشكر الله لها. فغفر لها. واحدة بغي. يعني يعني حسبنا الله ونعم
يعني كل ليلة آآ في زنا شكل في مكان شكل يعني دي كل ده اجر غير متوقع على ايه؟ على سقط كلب فشكر الله وفي قراءة فشكر الله لها. مش فشكر الله. فشكر الله لها. شكر الله كأن الكلب هو اللي شكر الله
كأن الكلب هو اللي كائن. قدر المعروف وشكر الله لها. فغفر الله لها. ده كلب. يعني واحدة المصايب دي كلها تتغفر لها. بسبب ربنا الاجر عند ربنا مش على قد العمل ابدا. عشان كده الاسم ده بيديك
بيديك دافع بيديك قوة دافعة جبارة. سيدنا نوح رباني دعوت قومي ليلا ونهارا. ازاي انسان شغال ليل نهار من غير ما يشوف نتيجة؟ ازاي ده انا لو انا بديك الخطبة الوقتي ولقيت الناس كلها مبل ما لي انا هاتقفل يا عم هو في ايه يا عم يعني يعني طب حد حتى يبين انه اتأسر باي حاجة
الانسان ما يقدرش لا يا باشا ده مش عايش معك اصلا. ده مع الله. عشان كده ربنا قال عليه في اول سورة الاسراء انه كان عبدا ايه؟ شكورا اه يبقى فهمك لانك بتقبض من ربنا. بتقبض من ربنا سبحانه وتعالى. فهمك ان ربنا هيديك اجر اضعاف اضعاف اضعاف
من ذا الذي يقرض الله قرضا حسنا فيضاعفه له اضعافا كثيرة. هو ده ربنا كمثل حبة انبتت سبع سنابل في كل مائة حبة يا الهي والله يضاعف لمن يشاء. لهم ما يشاؤون فيها ولدينا مزيد. للذين احسنوا الحسنى
وزيادة. نعم اجر العاملين. اللي بيشتغل عند ربنا الشعار بتاعه نعم اجر العاملين. اجور تانية خالص. اجور تانية الاسم ده احتياج نفسي عندك كبير اوي. احتياج انك تتقدر. ان فيه حد مقدرك بيسموه في الطب النفسي في علماء النفس بيسموه الامتنان
انا عايز احس ان ان في حد ممتن لي. انا عايز احس في اباء يا جماعة ما بيصرفوش على ولادهم. لما ولادهم ما بيقول لهمش شكرا. ابني ضنايا حتة من كبدي
مش قادر افلح في ارض ما بيتقليش فيها شكرا. مش قادر ادي لحد ما اشتريت تورتاية ورحت للراجل واتخبط على بيته. لقيت ابنه الصغير بيرد عليك؟ ايوة يا عمو بابا فين يا حبيبي؟ بابا مش موجود يا دي المصيبة والتورتاية اللي انا جايبها دي طب بص يا حبيبي ابوس ايدك التورتاية دي
تقول لبابا عمو مين جمالك؟ عمه فلان الفلاني. اه هتقول له مين يا حبيبي؟ عمو فلان العلاني يادي مصيبة يا ابني الله يكرمك. ما تودناش في داهية. بقى انا هاطلع روحي. وهاعمل التورتاية. وهاجي لكم لحد عندكم في الاخر ما يعرفش ان انا
اللي جبتها له لأ ما اقدرش احتياج نفسي. احتياج ان حد بيشكرك. ان حد مقدر اللي انت عملته. ان اللي انت عملته ما راحش وما وقعش وما ضاعش عند البشر ياما ضاع. ياما ضاع ياما عملت في ناس خدمات وفي الاخر يبص لك ويضحك كده. شكرا حبيبي ما هو انا مش خادمك عشان
تقول لي شكرا انا خادمك عشان في خدمة قصاد خدمة. انا خادمك عشان كنت مستني حاجة. لأ يا باشا. هو ده بقى اللي بيعرفك! مين اللي يستاهل تعبك واعرقك بيبتسموا لك كده وده الزوق قوي كده ويقول لك شكرا. انما ربنا مش كده خالص. ربنا مش كده يا جماعة. ربنا شكرا بتاعته دي. شكر عملي. الاسم ده بيعرف
رفق بيعرفك الخلوص لله مين اللي يستاهل حياتك. واحد اداك مليون دولار. فقلت له شكرا. قلت له انت بتقول لي شكرا! طب خد مليار ما هو ده الجنة مقابل الشكر على النعم. يعني هو اداك النعم. قلت له شكرا اداك الجنة هو آآ ايه الجمال ده يا رب! ايه المعاملة
جميلة ايه يا رب هو هو التعامل مع مع الله سبحانه وتعالى اسم بيعرفك الاخلاص لله. اقبض من ابن الملك ليه؟ باقبض من الملك نفسه. اقبض منك ليه هتديني ايه يعني يا غلبان؟ هندي لبعض ايه كلنا حفاية عرايا. كما خلقناكم اول مرة يا عم انا عايز اقبض من الله
سبحانه وتعالى من الغني ذي الرحمة سبحانه وتعالى. عشان اقبض بجد بقى. ما هو ربنا لما بيدي بيدي بجد فاسم بيعلمك الاخلاص لله اسم بيعالج الفتور اللي بعد رمضان. ما هو انا زهقان. يا ابني هتاخد. قم يا ابني خليك ناصح. عارف واحد جاي له عقد عمل في الكويت مسلا. واحد
لا يا ماما انا والله ما قادر. انا اصل انا عندي اكتئاب ايه يا ابني هتودي نفسك في مصيبة. يا ابني فرصة عمر جات لك. كل عمل صالح مع الله فرصة عمر
كل عمل صالح مع الله احسن من عقد عمل في الخليج واحسن من هجرة لكندا واحسن من اللوتاري والجرين كاردز كلها بتاعة امريكا. كل لحزة مع الله كل دمعة نزلت من عينك كل ركعتين كل مرة اتكلمت عن الله فيهم. كل كل معصية
حاول تتوب منها وقعت في المخدرات وبتحاول تتعالج كل ده جهاد عند الله. عندك اضطراب في الشخصية وبتحاول تعدل سلوكك عشان تبقى تشتغل في الدعوة او تبقى انسان اخلاقك زي ما ربنا امر كل ده جهاد في سبيل الله. كله كله ربنا مش سايب حاجة وكان سعيكم مشكورا
كله ومش سنذكر سعيكم اليوم كان سعيكم مشكورا يا ابني انت من اول ما بدأت تعمل العمل الصالح الشكر بدأ. بس انت اللي مش واخد بالك. انت اللي مش عارف ربنا
وتعالى بيديك ايه اسم بيديك دافع وبيديك طاقة وبيعالج الفتور بالزات الفتور الانتخة اللي بتحصل بعد رمضان ديت وبيخليك آآ تفرح قوي بربنا. تفرح ما هو فيه ناس خارجة من رمضان زنوبي. يا ابني هو انت طاعة ربنا مكتئب؟ ما عصيت هو انت يا ابني ما فيش حاجة بتفرق معك؟ حبيبي اللي انت بتعمله ده مش طاعة لله. الاكتئاب والهم اللي عندك
وانا خايف من زنوبي. يا حبيبي ده مش طاعة. ده تنطع هو انت ربنا عندك ما لوش غير اسم واحد زو انتقام! هو الكريم والرؤوف! والرحمن والرحيم والبر والمحسن والجميل والصمد
قريب المجيب اللطيف والودود هو كل ده ما وصلكشي! هو انت ما عندكش غير ربنا يعاقبنا على الذنوب الحلوين اللي انت بتعمله ده مش دين. ولو حد افهمك ان ده دين ده مش دين
الدين انك لما تطيع تفرح. انا اشتغل واحد راح يشتغل عند واحد كريم اوي وبعد كده. هو هيضربني بالالم! هو هيديني على دماغي! انت مجنون يا ابني! حبيبي استبشر بالله. اما ربنا سبحانه وتعالى يستعملك في الدعوة افرح. انتظر العطاء. اما ربنا يمن عليك بركعتين قبل الفجر. افرح
اما ربنا يمن عليك بركعتي الفجر ولا صلاة الفجر في جماعة افرح. هو ليه اداها لك غير لانه يريد ان يعطيك. سبحانه وتعالى. يعني ايه الشكور يا جماعة. يعني ايه الشكور؟ الدابة الشكور اللي بتديها شوية اكل قليلين تلاقيها تخنت وربربت وجابت لبن كتير. ما هو الاجر مش
ادى العمل اللي انت اديته حاجة بسيطة واللي هي ادته لك حاجة كبيرة اوي. طيب يعني ايه ارض شكور؟ يعني حردتها شوية مصاب كده وشوية مية قليلين وخلاص لقيتها مطلعة زرع
كتير ويبقى اول معنى للشكور الزيادة. اللي بيديك زيادة فوق شغلك وتعبك وعرقك. اللي اللي فيه مبالغة بالنسبة للبشر. في الاجر اللي هو بيديه على العمل بتاعك. اللي بيديك فوق توقعك وتخيلك. ده اول معنى. طب المعنى التاني
يقول لك سحابة شكور. يعني ايه سحابة شكور مليانة ماية. عارف اما واحد يقول مسلا لمراته انا مليان مشاعر. انت مش عارفة تطلعي المشاعر اللي عندي ليه ده انت كلمة طيبة ولا حاجة طيبة هتلاقي بركان مشاعري اتشجر في وشك. انا مليان. واحد غني بيقول لابنه يا ابني انا انا انا انا مليان فلوس
انا عندي فلوس رهيبة. يا ابني انت مش عارف تاخد من ابوك ازاي ؟ الامتلاء. المعنى التاني الابتلاء خزاينه مليانة. كرمه مال الدنيا رحمته وسعت كل شيء. امال انا كده ليه ما تروح تشوف يا عم انت كده ليه؟ ما تروح تشوف مشكلتك ايه مع الشكور. الشكور سبحانه وتعالى يا جماعة احنا ساعات
يعني ما بناخدش بالنا من الفرق بين الاسماء الحسنى. ايه الفرق بين الشكور والرحيم؟ هو ربنا اداك عينك سمعك وبصرك لانه شكور؟ لأ هو انت كنت لسة صليت ولا صمت لانه رحيم. ولانه
خوف ولانه كريم. اه امال انا بقى لما طلبت من ربنا يشغلني وجالي وزيفة. ده ادها لي لانه شاكور. لأ مجيب يبقى فيه نعم انت خدتها بعد الدعاء لانه مجيب. وفيه نعم انت خدتها من غير اي حاجة في حياتك لانه رحمن ورحيم وكريم
رؤوف وفيه نعم انت خدتها لانه شكور. اهدي بقى النعم اللي بعد العمل الصالح. يبقى النعم اللي في حياتك اللي جزاء من جنس عملك الصالح طلعت صدقة جا لك عشر اضعافها بالليل ده شاكور. بريت امك وابوك كبرت طلعت
قال لك عيل ما انتاش فاهم هو بيعمل معك كده ليه يا ابني انت حد مقبضك عشان تخدمني؟ انت بتعمل معي كده ليه يا ابني شكور. سبحانه وتعالى. لانه شكور
انت عمل صالح وقعت في زنقة رفعت ايدك وقلت يا رب نجدك بسبب العمل الصالح يبقى ده الشكور. يبقى عملك الصالح هيقف لك. هيقف لك مش هيسيبك سيبك يبقى الشكور ما يتعلق بالنعم اللي بسبب العمل الصالح. عشان كده الشكور عكس اسم الله ايه بقى؟ الديان
الديان اللي معصيتك هتقف لك ولو بعد حين. عشرين بعد عشرين سنة داس بالعربية على رجلين الكلب عشان يضحك اصحابه. قطع للكلب رجليه بعد عشرين سنة في حادسة عربية رجلي اتقطعت. لطم ابوه بالقلم بعد عشرين سنة ابنه لطمه بالالم ده الديان
ده الديان. انما الشكور مش معصيتك هتقف لك. طاعتك هتقف لك. الطاعة بتاعتك ولو بعد حين هتاخدها دنيا واخرة وكان سعيكم مشكورا اسماه جميل قوي قوي انك انت تعرف اسم بيتعلق بقواعد الاجور في التعامل
الله! هو ربنا بيدي الاجور ازاي بقى؟ وربنا بيتعامل مع البشر ازاي؟ عشان كده كل ما تتدبر في الاسم ده تفهم يعني ايه؟ وكان سعيكم مشكورا. كلمة كتيرة اوي اوي اوي اوي. وكان يعني ايه بقى كان سعيكم مشكورا؟ يعني انا اشتغلت واجتهدت يا رب وخدت بقى الحمد لله. لأ يا حبيبي ده كان سعيكم مشكورا دي قصة
الشكور بيشكر لك ايه ؟ بيشكر لك اي حاجة. رقم اتنين بيشكر لك كل حاجة. رقم تلاتة بيشكر لك اللي ولا حاجة. اللي عند البشر ولا حاجة. يعني ايه عند البشر؟ ولا حاجة؟ يعني يعني تخيل كده. انت راجع النهاردة لمراتك
بالليل فانت قاعد زعلان كده ومسهل فبتقول لك في ايه في ايه ما لك يا حبيبي وايه اخبارك ايه؟ قلت لها اسكتي ده انا النهاردة كنت ماشي فقابلت واحدة حلوة اوي. اوي اوي اوي اوي اوي. فبصراحة انا اتفتنت بها. بصراحة يعني ولقيتها بتضحك لي كمان. فانا
يعني الكلام بدأ بقى بيني وبينها بصراحة يا زوجتي ولقيتها بقى يعني عايزة كمان بقى نقضي بقى الليلة مع بعض ونقعد مع بعض واقفين انا انا ضعفت ونويت فعلا ان احنا نروح مع بعض المكان اللي هي قالت لي نروحه وانا على باب المكان يا مراتي عقلي رجع لي
فقت الحمد لله. فسبتها وجيت. آآ انت متوقع بقى مراتك هتقوم تعمل لك عزومة ولا تطبخ لك دي عشان فرحانة انك انت بمعصية الفرجات هتولع فيك. انت كنت هتخوني وجاء لك قلب وبصرك. ربنا سبحانه وتعالى
من هم بمعصية فلم يعملها كتبت له حسنة كاملة. الا ده انا يا رب كنت اعصيك. ده انا كنت هتمرد عليك ده انا خدت القرار ورجعت فيه رجعت فيه قرار وحش عند ربنا عند مراتك هتعمل لك ايه تعلقك. هتعلقك او العكس بقى. آآ زعل
طيب ايه انت زعلان ليه يا حبيبي؟ انا زعلان والله اصل انا النهاردة كان نفسي اجيب لك بوكيه ورد جميل اوي. يبقى فيه وردة صفرا اقول لك بها مش عارفة اغير عليك وردة حمرا اقول لك
يعني الوان الوردة بيضا وكنت هجيب لك علبة شوكولاتة وكنت رايح اجيب لك حتة دهب اصل انا معي فلوس بفضل الله اليومين دول. كنت هجيب لك حتة دهب وكنت اه فين بقى؟ لا ما انا رجعت لكلامي. رجعت في كلامك؟ هتنكد عليك الليلة اللي عدى ده. عند ربنا من هم بحسنة فلم
ما لها كتبت له حسنة كاملة. هو ربنا بيديك عند اللي عند البشر ولا حاجة. بيشكرها لك ده نية يا رب. ربنا بيشكر لك المشان اللي هي ما فيش عمل اصلا. يعني مش مش بس هم لأ انا ما همتش انا ما ينفعش هم اصلا. انما الدنيا لاربعة نفر. رجل اتاه الله
الله علما ومالا. واحد عارف كويس اوي الثواب وفضائل الاعمال وسواب الصدقة. وربنا ادى له ادى له ميتين تلتميت مليون. فقام رايح باني مسجد بعشرة مليون وقام رايح بني مستشفى لعلاج الاورام بمية وعشرين مليون. وقام رايح آآ عامل مائدة رمضانية كلفته مليون
وقام رايح عامل مستشفى خيري كلفه. ومراية وقام رايح التاني بقى ورجل اتاه الله علما ولم يؤته مالا. الايه؟ العين والايد قصيرة. ما فيش. فبيبص فيقول لو ان لي مثل فلان. ده ما عملش حاجة. ده مشاعر بس. لعملت فيه بعمل
فلان فهما في الاجر سواء يا رب ازاي ؟ اللي بنى مستشفى بمية وعشرين مليون واللي بنى مسجدين واللي مجمع اسلامي واللي عمل عربيات اسعاف لنقل الموتى واللي تصدق واللي انفق على تحفيزات قرآن واللي كفل طلبة علم واللي
يا رب ده يتساوى بده ازاي؟ فهما في الاجر سواء. الشكور شكر للتاني مشاعره الصادقة. الشكور الشكور بيشكر لك كلمة كلمة بتقول له شكرا. الحمد لله تملأ الميزان. تملأ ميزان لو وضعت فيه السماوات والارض لوسعها. يا رب تاب ازاي
الحمد لله الكلمة. كلمة شكرا دي عند ربنا غالية اوي. اغلى من النعمة اللي ربنا اداها لك عند الله سبحانه وتعالى. فبيديك الشيك ابو مليون دولار هدية قلت له شكرا بيديك المليار دولار. سبحانه وتعالى مين اللي بيتعامل معك كده
ربنا بيشكر لك اي حاجة. اي حاجة. دمعة في سبيل الله. دمعة واحدة بس. نزلت كده يحرم عينك على النار. يا رب ده رأس نزلت من عيني كده حرمت على جهنم. اثر في سبيل الله. شوية تراب جم على حزائك وانت ماشي في الدعوة بتعمل جولة ولا ولا رايح تدعو واحد الى الله ولا رايح تدي
كلمة في مسجد ولا رايح تدي خطبة جمعة جزمتك اتطربت. اثر في سبيل الله ربنا يحرمك على النار. سبحانه وتعالى. ركعة الفجر ركعتين سنة خفاف خير من الدنيا وما فيها. كانك تصدقت بملك الارض كلهم. وقبل الله صدقتك. ركعتي سبحان الله وبحمده مائة مرة
محيت ذنوبه وان كانت مسل زبد البحر. يا رب هو انا عملت ايه؟ هو ايه اللي انا عملته عشان اخد كل ده؟ الراجل اللي شال غصن شوك من طريق مسمار كان هيدخل في كاوتشة عربية وشلته. اغر حاجة ازى في طريق الناس وشلته. انا عملت ايه؟ فشكر الله له. فغفر له. ايه ده
ده في البخاري وفي يعني الراجل ده عمل ايه اصلا؟ ربنا سبحانه وتعالى ربنا بيدي على اي حاجة. الشكور بيشكر لك كل حاجة يعني ايه كل حاجة؟ يعني يا جماعة ده الشكور واحد حبيبنا كده في الاعتكاف كان بيتكلم اا زميلنا دكتور في كلية طب
فبيقول هو فيه شغلانة في الدنيا بتدينا فلوس على النوم! ربنا بيشكر لنا النوم. النوم يعني عملوا سراير في الشغل بتاعك قال لك اللي هينام ساعتين في وسط الشغل محسوبين له اجر كامل. بس على شرط ايه بقى الشرط بقى آآ يعني النصاحة بقى يعني ايه الشرط بقى
شرط ان يكون ناوي بنية التقوي على الشغل. فلو نام بنية التقوى على الشغل بعد كده نصرف لكم وجبات اللي هياخد الوجبة وياكلها كلها بنية التقوي على الشغل اه اه وبعد كده نزل يتفسح له ساعة بنية الترفيه وتجديد النفسية عشان الشغل كل ده مدفوع الاجر. يا سلام! ما حدش بيعمل كده معك غير
ربنا سبحانه وتعالى ده الشكور. مضيع عمرك مع مين؟ مستني من مين؟ هو اللي بيقبضك. تقبض من غيره ليه من غيره ليه ؟ مين اللي يستاهل غيره عمرك وتعبك؟ مين اللي هيقدر الدمعة اللي من عينيك ده انت ساعات تسح دموع وابنك ولا مراتك ولا
اخوك ولا صاحبك ولا انتيمك شايفك وقاعد يبص لك كده يا عم خليك كدهو بقى. ها ما انت اللي مزعل نفسك. ربنا الدمعة عنده يحرمك بها على النار الخطوة مين اللي هيقدرك كل التقدير ده غير ربنا سبحانه وتعالى غير غير الشكور سبحانه وتعالى بيذكر لك كل حاجة
يعني يذكر لك كل حاجة؟ يعني بالتفاصيل بقى. يعني دلوقتي العشرة شغالين في شغلانة ففي الاخر ده مرتبه تلات تلاف تلت تلاف خمس تلاف خمس تلاف خمس تلاف. فجيش الشغل بقى قال لواحد لأ لأ بص بقى اصل انت في اليوم التالت من الشهر وانت بتعمل الورقة الفلانية انت كنت مركز اكتر فالتركيز ده هنديك الف جنيه
ويوم بقى كزا انت اشتغلت دقيقة زيادة الدقيقة دي خد خمسميت جنيه زيادة عليها. ويوم كزا انت دخلت فابتسمت في وش الموزفين الابتسامة دي فيه الف جنيه زيادة عليها ما هو لتحقرن من المعروف شيئا ولو ان تلقى اخاك بوجه طلق انما ربنا التفاصيل الراجل جايب للنبي عليه الصلاة والسلام ناقة
في سبيل الله عشان الجهاد في سبيل الله. فجايبها جارينها بالحبل بتاعه. مختومة بالحبل بتاعها. فالنبي عليه الصلاة والسلام قال لك بها عند الله سبعمائة مرة تمام لحد الوقتي ده اسم الله الايه؟ الشكور اللي هو عادي. يعني الاجر سبعميت ضعف الجهد ما فيش مشكلة. اه وان كان دي ناقة من
الاخرة ودي ناقة من نقاط الدنيا. كلها مختومة. اه شاف الكلام الجميل بقى. ده الوجبة اللي انت اديتها للفقير في رمضان الطبق الفويل اللي انت حطيتها فيه الشكور هيحاسبك عليه. الطبق الفايل
المشوار بتاعه بنزين العربية ولا المواصلات اغلى هيحاسبك عليه. التفاصيل. التفاصيل قلبك كان حالته شكلها ايه وانت بتديها له هيحاسبك علشان كده في آآ حديس الشفاعة اللي قال لا اله الا الله يخرج من النار. في حديس تاني بقى حديس البطاقة الراجل اللي عمل
تسعة وتسعين صحيفة مد البصر زنوب وجت بطاقة لا اله الا الله طيشتهم ودخل الجنة من غير ما تمسوا النار. طب يا رب ما ده لا اله الا الله وده لا اله الا الله. ايوة بس ده
وفيها ايه؟ وده قلب وفيها ايه؟ الشكور مشاعرك في العمل يشكرها لك. والعمل من غير المشاعر يشكره لك. كل حاجة كلها مخطوبة الحبل اللي جايب فيه الناقة هتتحاسب عليه بسبعمية. الشكور بيشكر لك على كل حاجة. الشكور بيشكر لك ولو بعد ازمان
طويلة ولو بعد سنين عثمان ابن طلحة كان كافر. انتم عارفين الفلذات اكباد مكة لما راحوا للنبي عليه الصلاة والسلام مرة واحدة. اه بعد صلح حديبية خادم الوليد وعمرو بن العاص وعثمان ابن طلحة
عثمان طلحة ده ماسك مفاتيح الكعبة. خذوها يا بني طلحة خالدة تالدة لا ينزاح عنكم الا ظالم. يعني عيلة جبارة العيلة اللي معها مفتاح الكعبة فتخيل عثمان ابن طالب فكان كافر فام سلمة اهلها خدوها عزبوها وبعدها عن جوزها وابو سلمة هاجر في الاخر اهلها قالوا لها سافري
خلاص فهي طبعا ما فيش وقت احسن يرجعوا في كلامهم ولا يطلع لي واحد من دماغ العرب بتاعة زمان دماغه سودا! انتم هتسيبوها ازاي! جرت! الحقني جري كده فعصمان ابن طلحة ماشي لقى واحدة طالعة على الطريق السريع شادة على الطريق السريع. ايه انت مين؟ ام سلمة رايحة فين؟ رايحة المدينة
فوزي انا بقالي سنة حابسني هنا عن جوزي هتسافري ازاي هسافر لوحدي انا عايز الحق اشده عالطريق قبل ما يرجعوا في كلامهم قال لها والله ما لك من مطرك. اسيبك ازاي ؟ انت ماشي كده آآ بعربيتك ها كله بقى بيبقى بعربيه المشبرة بقى ومشغل التكييف ساعة الشبورة وصاحبك
على الموقف ما اتسلق في نار الشمس. عامل نفسك ما انتش واخد بالك. عشان ما توصلوش خطوتين. لأ تخيل بقى فانت بتقول له انت رايح فين ؟ قال لك والله ده انا طالع
اصل انا عندي مشوار وهركب خمس مواصلات على الموصل والله ما لك يا مطرك! تخيل انت كده! فقال لها انا هاوصلك المدينة لخمسميت كيلو. اول ما اوصلها ووصلت قالت والله ليشكرن ليشكرنها الله لك ولو بعد حين. والله ربنا ما هيعديها لك وما كان
ربنا ما هيسيب لك اللي انت عملته في. انت ربنا نجاني بك من مهالك خمسمية كيلو الله اعلم كان هيحصل في ايه. قتلة العرب وزناة العرب عرب ومغتصب العرب مصايب واحدة ست مسافرة لوحدها واحدة ست شابة جميلة مسافرة خمسميت كيلو في الصحرا لوحدها انت تخيل لما
ليلة العيد بنت شابة ومسافرة وبتقول ده انا زعلانة من انت متخيل يعني ده الناس بتسمي الوضع ده ايه ولا الناس الشرانية بتستسمر الوضع ده ازاي ايوة فليه فقالت والله لا يشكرنها الله لك ولو بعد حين. الشهامة ما بتضعش عند ربنا. فكان شكر الله لها بعد ست سنين
ان اسلم ودخل في رحمة الله. شكور هيشكر لك ولو بعد مدة كل ركعة صليتها. كل اية قريتها. كل مرة حاولت تجاهد عيب فيك عشان اخلاقك ترضي الله. كل مرة نزلت تدعو الى الله بل كل مرة نويت تنزل تدعو الى الله ولم تفعل. بسبب اي
حاجة هامة بحسنة فلم يعملها. كل عمل صالح كل اية حفظتها. كل معلومة في طلب علم قريتها. كل معهد ايماني او تربوي او علمي على النت دخلت فيه. كل عمل خيري كل اسرة فقيرة رحت لها. كل كلمة قلتها عن ربنا ليشكرنها الله لك. ولو بعد
وكان سعيكم مشكورا. اقول قولي هذا واستغفر الله لي ولكم. الحمد لله وكفى. وصلاة وسلاما على عباده الذين اصطفى. اللهم اللهم لك الحمد كله ولك الملك كله وبيدك الخير كله واليك يرجع الامر كله. اللهم صل وسلم وزد وبارك على الحبيب محمد
اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد. اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد. اللهم صل على الحبيب محمد صلاة ترضى بها عنا
اللهم صل على الحبيب محمد صلاة تهدي بها قلوبنا وتشرح بها صدورنا وتيسر بها امرنا. وتوسع بها ارزاقنا وتشفي بها اللهم صل على الحبيب محمد صلاة تصلح بها بالنا. وتستعملنا بها في طاعتك على الوجه الذي يرضيك عنا يا رب العرش الكريم
اخواني واحبابي في الله الشكور كأنك تراه. ما هو ان تعبد الله كأنك تراه. يعني في يعني انه غفور شكور غفور شفناها معاصينا دي لولا ان ربنا غفور احنا كنا اتفرمنا. كنا اتفرمنا بسبب الزنوب بتاعتنا. فلما يقول
ايه دلالة ان ربنا غفور؟ هقول له ان انا لسة لحد دلوقتي ماشي على رجلي. ان انا رقبتي ما قطعتش. ان ده ده رقبت ان ربنا غفور. طب ايه دلالة ان ربنا
ربنا حليم ان المعاملة ما اتغيرتش لحد دلوقتي. لسة حليم عليك. آآ لبخنا كتير وعكينا كتير ودخلنا شمال كتير. وقصرنا قطعته كتير واسرفنا في امرنا امر الدعوة الى الله وامر نصرة دين ربنا كتير. وصلاة الجماعة ولكن لسه المعاملة ما اتغيرتش. لسه
لحد دلوقتي اما بنعيط له بيجاوب دعائنا لسه ده دلالة انه حليم. ايه دلالة بقى ان ربنا شكور؟ فين الدليل يعني بقى؟ يعني انت دلوقتي بتقول بقى ان ربنا بدلاء ربنا شكور. لازم تبقى تعبد الله كأنك تراه. كم واحد بار امه وابوه؟ وشفته شكر ربنا لك
بالفاتح عليه في التجارة. وفي الفتح عليه في بر ولاده. كم واحد تعرفوه؟ اه زي المهندس فلان الله يرحمه اللي قال ربنا شريكي في الاجر. ربنا يقول العشر وبعد كتب الربع وبعد كده كتب النص لحد ما وصلت للتسع اعشار. وفي الاخر كلما تصدق
كل ما اعطاه الله لحد ما جنازته كانت مشهد مهيب في مصر كلها. ربنا شكور. اللي بيطلع صدقة كتير عارف يعني ايه ربنا والقصص لا تنتهي من الجزاء من جنس العمل. لا تنتهي. بتشوفها دنيا واخرة. ربنا شكور. شكر الله للشهيد. شكر
غفر له مع اول طفقة من دمه مهما كان عمل بقى شفع في سبعين من اهله. الشفاعة ده الشفاعة دي مقام نبوي. ومقام ملائكي. ربنا يديها له. الله اكبر. يشفع
يعني سبعين واحد من اهله كانوا داخلين جهنم ربنا يدخلهم الجنة بسببه. طبعا اول ناس هيبقوا مراته لو كان بيحب مراته اولاده امه وابوه حبايبه وكلهم بقى ده في الاخر بعد ما بيخلص حماية ومش عارف اصلا يجيب مين ؟ اصحابه شيوخه ده باشا. يعني مش باشا مصر ده باشا يوم القيامة. صدق
الواحد هيدخله الجنة بسبب الراجل ده وبس. يعني عند الله ربنا قبل شفاعته في سبعين. وزوج من الحور العين. ايه الجمال! ويعلق روحه يوم القيامة في قناديل معلقة بعرش الله مكان ما وصلوش غير النبي عليه الصلاة والسلام. يعني مش آآ مش روحه في ارواح في حواصل طيور خضر تسرح في الجنة لأ
يا باشا ده ده درجة اقل من درجة في قناديل معلقة في العرش. تسرح في الجنة دي عند سدرة المنتهى. انما قناديل معلقة في العرش ده في عالم فوق سدرة المنتهى. ده مكان ما وصلوش غير النبي عليه الصلاة والسلام. روحه طلعت عشان ربنا. شكور. الشكور سبحانه وتعالى شكر الله للي بيحفزوا ولادهم القرآن
يلبسوا تاج الوقار يوم القيامة. وحلة الكرامة يوم القيامة لانهم صبروا في تحفيظ العيال القرآن طلوع روح. الاهالي اللي بيتعبوا مع اولادهم في حفظ القرآن فاهمين والواد يجري والبت تجري والناس تاروخ وهي في زمن السوشيال ميديا بقى تحفيز الاولاد القرآن عايز معجزة من ربنا سبحانه وتعالى. ودعاء وتوسل
ويا بخت من كلامه راجل اللي استرجل مع ابنه لحد ما حفز القرآن ولا استرجل مع بنته. لحد ما حفزت القرآن مرجلة الاب مش انه يأكل ويشرب ويلبس. دي مش
يعني البهائم بتعملها لولادها. هو انت لك اجر عليها. والشكورة يشكرك عليها. بس دي مش المرجلة مع ابنك. المرجلة مع ابنك انك تأهله للحياة. المرجلة مع انك تقعد معه وتفهمه. المرجلة مع ابنك انك تصاحبه. المرجلة مع ابنك انك تدي له وقت. المرجلة مع امك انك تبنيه. وتأهله للمستقبل. فواحد استرجل
ولا واحدة استرجلت مع بنتها لحد ما حفزوهم القرآن. تاج الوقار وحلة الكرامة. شكر الله للدعاء الى الله. دنيا واخرة بقى. لو ومعقبات من بين يديه ومن خلفه. المعقبات في اللغة هي الحرس الملكي والحرس الجمهوري. المعقبات في اللغة هي الحراسة الملكية التي تتعاقب على الملوك
هنا لحزة دون لحزة من فوات الحراسة. ابن عباس بيقول لك ده النبي عليه الصلاة والسلام الداعي الى الله له معقبات من الله. الملوك في الدنيا لهم حراسات ملكية. والرؤساء في الدنيا لهم حراسات رئاسية. الدعاء لهم حراسات
ملكية من عند الله. من عند الله ومعقبات حفز الله. بييجي في الاخرة سلام قولا من رب رحيم. يعني ايه سلام قولا؟ يقول لك ما فيش غير تلاتة في البلد هم اللي معهم
التليفون الخاص بتاع رئيس الدولة او ملك البلاد هو ده بس اللي يتصل كده ايوة اه ايوة يا فلان ايوة يا يا سعادة الملك فلان هم دول تلاتة اربعة بس
في البلد اللي معه فتخيل بقى انت يوم القيامة سلام قولا. انت بتتكلم مع ربنا مباشرة ليه؟ انت اللي كنت بتتكلم عنه في الدنيا كله كان مشغول حتى المتدينين. حتى المتدين كان ييجي يسمع ويسمع الكلمتين ويروح يشوف مصالحه. انت اللي كنت مشغول بالكلام عن الله في كل مكان. فانت
اتصال مباشر بينك وبين الله. تحياتهم يوم يلقونه سلام. ده دلهم مقابلة خاصة مع ربنا يوم القيامة. لوحدهم خالص دعاة ثم يدعون مش كله بتاع كله. الناس تقرا ايات الجنة وفاكرة ان كله بتاع كله. لأ مش كله بتاع كله. دي ايات جاية بعد ما مؤمن قال ياسين دعا الى الله وضحى بروحه
عشانها ولهم ما يدعون ده انت تحلم بس. احلم في الجنة بس. تخيل تخيل كده وهي احلام يقظة وجواك تلاقيها وقع قدامك. ليه الدعاء الى الله. الشكور سبحانه وتعالى. التلاتة اللي تفهم عليهم الصخرة
هو الصخرة اتفتحت ليه ؟ احنا الوقتي مش مقفول علينا صخرة. ده احنا نازل علينا الجبل المقطم كله اقفل قدامنا. انت الزروف والاحوال والنفسيات مقفلة. آآ طب تتفتح ازاي دي؟ بر الوالدين فتحها. الامانة في الشكر
شغل الدنيا وفتحتها في الفلوس والتعاملات المالية. اللي شف بقى العفاف عن الزنا. الشاب اللي نفسه يتجوز وليستعفف الذين لا يجدون نكاحا. اتق الله شايف بنات الناس حتى يغنيهم الله من فضله اي من اجل ان يغنيهم الله. عايز ربنا يغنيك اتقي ربنا في بنات الناس. بدل ما انت قاعد تعلق دي في على السوشيال وتعلق
لا دي في ساحة الجامعة واتكلم دي مش عارف ايه انت حر انت قاعد تفقر في نفسك اصلا. حتى يغنيهم الله عايز ربنا يغنيك اتق الله. تعفف عن بنات الناس والا ربنا يفقرك. ما هو الفقر ليه ؟ ما فيش عفاف. فالتلاتة اتفتح عليهم الصخرة بسبب شكر الله للاعمال
اللي هم عملوها. ربنا شكور. هتفرق معك كتير قوي. نعم اجر العاملين يا جماعة. يا اخواننا فلان يقول لك وظيفة ما تتعوضش ليه؟ مرتب كبير اجازة سنوية طويلة مدفوعة الاجر. تأمين صحي بدلات حوافز نسبة من
صباح العامة للشركة سنويا. عمولات. ايه يا عم في ايه؟ انت في الجنة ولا ايه الوظيفة العجيبة اللي انت دي اومال ربنا بقى الشغل مع ربنا سبحانه وتعالى رضا الله الجنة الولاية في الدنيا الاثر الدنيوي
للطاعة انت بتاخد النظر لوجه الله سبحانه وتعالى. انت بتاخد من ربنا كتير اوي فيضاعفها له اضعافا كثيرة. ربنا شكور اوي يا جماعة نعم اجوب العاملين. يعني ايه نعم اجر العاملين؟ يا بخط اللي هيشتغلوا مع ربنا. يا بخت اللي هيشتغلوا مع ربنا. يا بخت اللي هيصبروا على باب ربنا. سبحانه وتعالى
على ده اقل اهل الجنة نعيما. روايات البخاري ومسلم والاحاديث اهي. الراجل في الاخر بيقول لربنا يا رب اتهزأ بي وانت رب العالمين. انت فاهم الكلمة بيقول له يا رب انت يعني يعني استغفر الله العظيم الكلمة ما تتشرحش اصلا. يعني بيقولوا اتازى بي وانتم
رب العالمين انت عارف في الدنيا ما واحد يدخل المستشفى ومدير المستشفى بقى يقول له انت كلمة من الراجل مش مصدق نفسه. الراجل مزهول ربنا بيقول له اين عشت في الدنيا؟ وانا كنت اعيش ايام الفراعنة. لأ ده انا كنت عايش في ايامك كنعانيين. لأ طيب اعظم ملك في الحياة كان عندك مين
ده انا كان عندي واحد نص الكرة الارضية بتاعتي. يقول لك اترضى ان تكون زي الملك ده؟ اه رضيت يا رب؟ قال له ومسك ومثله ومثله رضيت يا رب قال له عشرة امثاله. عشرة في رواية تانية في صحيح مسلم الدنيا وعشرة امثال ملك الدنيا كله. فالراجل بيقول له
يا رب اتهزأ بي وانت رب العالمين! انا يا رب هو مش متخيل! آآ الراجل ده يا جماعة انا مش عارف هو يجي له قلب يدخل الجنة ازاي! يعني مش هيجي له سكتة قلبية ازاي
هو يا رب انت كنت شكور قوي كده! ده انا يا رب جاي لك بصحيفة مهللة. انا يا رب ما عملتش حاجة اصلا. انا صحيفتي كلها آآ موبقات كبائر ما فيش اصلا. انا لو كنت بعمل حاجة صالحة كنت دخلت الجنة من بدري. ده ده اخر واحد اتقفل باب جهنم. هو خرج قبل ما باب جهنم يتقفل بسانية
والجنة خلصانة انا يا رب انا ده لي اقل واحد في الجنة طب يعني هو يا رب انت كنت كريم اوي كده يا ندمي. يا ندمي على كل ساعة راحت على موب حد اليد. يا ندمي يا ندمي
ما صحيتش ليل نهار اعبدك. يا ندم اني ما خلتش عمري كله لك انت بس. انت اللي كنت تستاهل يا رب. هو يا رب انت كنت مقدرني اوي كده! انا كان
هي قيمة اوي عندك كده. في الاخر خمسين ملك الارض. وانا ما عملتش حاجة. امال لو كنت عملت؟ امال لو كنت اشتغلت اسم الله الشكور بيقول لك الحق عمرك. وزود على قد ما تقدر. وزي ما ربنا بيزود في الاجر زود في العمل. وزي ما ربنا مليان
عنده العطاءات والخزاين والخير خلي قلبك مليان لربنا امتنان وحب وفرح واقبال املأ حياتك بطاعة الله سبحانه وتعالى حدش هيديك زي ربنا؟ ما فيش اجور زي الله. ربنا صادق الوعد. ربنا صادق سبحانه وتعالى. اوعى تضيع عمرك اسم الله الشكور. اسم
يفرح كل بربنا اسم بيعلمك الفتور اللي بعد رمضان. يا ابني قم يا ابني المجوهرات مالية المكان. وهم عشر دقايق وملك الموت هييجي ياخد روحك وتروح العالم الاخر الحق لم مجوهرات الاخروية قبل ما تروح اسم بيعرفك انت عند ربنا ايه وغالي قد ايه وان ربنا ما تقبضش من حد غيره
لان ما حدش يديك اللي هو يديه لك اسم بيقول لك عمرك غالي. السانية غالية الركعة غالية الدمعة غالية الابتسامة غالية. البورصة الاخروية الحاجات دي فيها الرانك بتاعها عالي اوي اوي اوي. فعشان ما تجيش تندم في الاخر اشتغل. اللهم يا شكور اللهم يا شكور
اللهم يا شكور اللهم زدنا ولا تنقصنا. واكرمنا ولا تهنا. واعطنا ولا تحرمنا. واثرنا ولا علينا وارضنا وارض عنا. اللهم يا شكور. اللهم انك عفو تحب العفو فاعف عنا. ربنا اتنا في الدنيا حسنة وفي الاخرة
اخرتي حسنة وقنا عذاب النار. اللهم يا مقلب القلوب ثبت قلوبنا على دينك. اللهم انا نسألك من الخير كله عاجله واجله. ما علمنا منه وما لم نعلم. ونعوذ بك من الشر كله. عاجله واجله. ما علمنا منه وما لم نعلم. اللهم
اللهم انا نسألك من كل خير خزائنه بيدك. ونعوذ بك من كل شر خزائنه بيدك. اللهم انا نسألك من كل خير سألك منه وعابدك نبيك محمد صلى الله عليه وسلم. ونعوذ بك من كل شر استعاذ بك منه عبدك نبيك محمد صلى الله عليه وسلم. اللهم
اكفنا بحلالك عن حرامك واغننا بفضلك عمن سواك. اللهم وسع الارزاق وادي الديون عن المدينين. اللهم انا نسألك علم علما نافعا ورزقا طيبا وعملا متقبلا. اللهم انا نسألك العافية في الدنيا والاخرة. اللهم انا نسألك العفو
والعافية في ديننا ودنيانا واهلنا ومالنا. اللهم استر عوراتنا وامن روعاتنا. اللهم احفظ من بين ايدينا ومن خلفنا وعن ايماننا وعن شمائلنا ومن فوقنا. ونعوذ بعظمتك ان نغتال من تحتنا. اللهم اهدنا فيمن هديت وعافنا فيمن
ان عافيت وتولنا فيمن توليت. وقنا واصرف عنا شر ما قضيت. وبارك اللهم لنا فيما اعطيت. انه لا يذل من واليت تباركت وتعاليت. اللهم لا تجعل اخر عهدنا بالصيام رمضان. ولا اخر عهدنا بالقيام رمضان. رب اجعلنا لك صوامين لك قوامين. اللهم اعنا
على ذكرك وشكرك وحسن عبادتك. اللهم كما فتحت علينا في رمضان فافتح علينا بعد رمضان. يا رب العرش الكريم. يا رب العرش يا رب نسألك الثبات في الامر والعزيمة على الرشد. اللهم انا نستهديك لارشد امرنا. ونعوذ بك من شر انفسنا
اللهم اغفر لنا ذنوبنا وخطايانا كلها. اللهم ان عشنا واجبرنا واهدنا لصالح الاعمال والاخلاق. اللهم اغفر للمؤمنين والمؤمنات. اخواني واحبابي في الله اخوانكم في ادارة هذا المسجد المبارك. جزاهم الله خيرا. يعني اه اه بيشتروا دلوقتي ارض اه بجانب المسجد
عشان يوسعوا المسجد بازن الله سبحانه وتعالى. آآ يعني طبعا الاحساس الجماعي بالمسؤولية والاحساس الجماعي بالامانة. آآ آآ بيستلزم اننا ان احنا كلنا نساعد في اعمار بيوت الله وفي زيادة مساحة هزا الصرح المبارك اللي ربنا نافع به في الدعوة الى الله سبحانه وتعالى
وفي المشاركة في كل هذا. فنرجو من اخواننا الكرام ان يساهموا في كل ما يعلموا انه خير في هذا الصرح المبارك. اسأل الله ان يقيم وعلى مراده منه سبحانك اللهم وبحمدك اشهد ان لا اله الا انت والنساء يا جماعة استغفرك واتوب اليك